CELEX: 62014CN0205
Language: sk
Date: 2014-04-24 00:00:00
Title: Vec C-205/14: Žaloba podaná 24. apríla 2014 – Európska komisia/Portugalská republika

7.7.2014   
            
            
               SK
            
            
               Úradný vestník Európskej únie
            
            
               C 212/18
            
         Žaloba podaná 24. apríla 2014 – Európska komisia/Portugalská republika
   (Vec C-205/14)
   2014/C 212/20
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: P. Guerra e Andrade a F. Wilman, splnomocnení zástupcovia)
   
      Žalovaná: Portugalská republika
   
      Návrhy žalobkyne
   
   
               —
            
            
               určiť, že Portugalská republika tým, že nezabezpečila funkčnú a finančnú nezávislosť koordinátora na letisku, nesplnila povinnosti, ktoré jej vyplývajú z článku 4 ods. 2 písm. b) nariadenia (EHS) č. 95/93 (1),
            
         
               —
            
            
               zaviazať Portugalskú republiku na náhradu trov konania.
            
         
      Žalobné dôvody a hlavné tvrdenia
   
   V Portugalsku je koordinátorom na letisku spoločnosť ANA, ktorá je súkromnou obchodnou spoločnosťou prevádzkujúcou letiská, a teda nespĺňa požiadavky na nezávislosť stanovené v nariadení (EHS) č. 95/93.
   Vzhľadom na to, že Divisão de Coordenação Nacional de Slots (útvar pre celoštátnu koordináciu leteckých intervalov) je súčasťou ANA a závisí výlučne na tejto spoločnosti, nie je zabezpečená funkčná a finančná nezávislosť, ktorú vyžaduje právna úprava Únie.
   
      (1)  Nariadenie Rady (EHS) č. 95/93 z 18. januára 1993 o spoločných pravidlách prideľovania prevádzkových intervalov na letiskách spoločenstva (Ú. v. ES L 14, s. 1; Mim. vyd. 07/002, s. 3).